OzLabs/hebrew-wiki-articles huggingface dataset:
המעצרים הפוליטיים בירדן (2021)

ב-3 באפריל 2021 נעצרו 20 בכירים בממלכה הירדנית בחשד שקשרו קשר להדחת המלך עבדאללה. בין הקושרים נמצא גם הנסיך חמזה בן חוסיין, אחיו למחצה של המלך. גורם מודיעיני בכיר בממלכה דיווח כי ההתרעה התקבלה משירותי המודיעין של ישראל ושל ארצות הברית. ירדן אסרה לדווח על המשבר בבית המלוכה ועל ההאשמות כלפי הנסיך חמזה.<ref name=":0"></ref>

== סיכול הקשר ==
לפי דיווחים באמצעי התקשורת, ב-3 באפריל 2021 רשויות החוק בירדן סיכלו ניסיון הפיכה במדינה, אשר במסגרתו לקחו חלק חברים בבית המלוכה הירדני, בהם נסיך הכתר לשעבר, חמזה בן חוסיין. התקשורת הממלכתית בירדן הכחישה כי חמזה היה מעורב בהפיכה או נעצר, אך בכלי תקשורת בעולם דווח כי הוא נמצא במעצר בית בארמונו.

הוושינגטון פוסט דיווח כי בכיר בבית המלוכה טוען כי מעצרו של הנסיך, שלווה במעצרים נוספים, הוא חלק מסיכול תוכנית הפיכה נרחבת, בה השתתף בן משפחת מלוכה נוסף ועוד ראשי שבטים ומפקדים בצבא ירדן.

הנסיך חמזה ומשפחתו, בנו הבכור של המלך חוסיין מנישואיו למלכה נור, מוחזקים בארמון בבירה עמאן תחת שמירה כבדה. על פי דיווחים בכלי תקשורת ערביים, הנסיך חמזה קיבל את ההודעה על מעצרו מידי בכירים בצבא שהגיעו אל הארמון בו הוא מתגורר.

המידע שהוביל לקושרי הקשר התקבל מה-CIA האמריקני והמודיעין הישראלי. הנסיך חמזה כיהן כיורש העצר בממלכה במשך ארבע שנים לפני שאחיו למחצה, המלך עבדאללה, החליט להעביר את התואר לבנו הבכור הנסיך חוסיין. מעצרים נוספים צפויים בהמשך.

צבא ירדן הכחיש את מעצר הנסיך. הרמטכ"ל הירדני אמר בטלוויזיה הממלכתית בירדן: "אין אמת בטענות שפורסמו על מעצר הנסיך חמזה אבל הוא התבקש להפסיק בפעולות הפוגעות בביטחון ירדן ויציבותה במסגרת חקירות כוללות שביצעו מנגנוני הביטחון". בעקבות חקירות אלה נעצרו שריף חסן, אף הוא בן משפחת המלוכה, באסם עוודאללה שהיה במשך שנים יועצו הקרוב של המלך עבדאללה התחנך בארצות הברית ובעבר שימש יועץ ליורש העצר הסעודי, מוחמד בן סלמאן, ואף כיהן כשר האוצר בממשלה בריאד ואישים נוספים.<ref name=":0" />

לאחר הכחשת הירדנים, פרסם הנסיך סרטון שבו הוא מאשר כי הוא נתון במעצר בית.

בירדן פורסם כי איש "המוסד" לשעבר יצר קשר עם הנסיך והציע לארגן לבני משפחתו פינוי במטוס פרטי מהממלכה. האדם שבו מדובר, רועי שפושניק, הגיב שאין לו כל קשר ל"מוסד", ואת הצעת העזרה הגיש עקב חברות אישית עם הנסיך חמזה.

בהמשך, הנסיך חמזה חתם על מכתב נאמנות למלך עבדאללה. המלך אמר ב-7 באפריל שהנסיך הבטיח להיות נאמן, הסכסוך נגמר.<ref></ref>

== ראו גם ==
* ניסיון ההפיכה הצבאי הירדני לכאורה ב-1957

== קישורים חיצוניים ==
* 
* 
* 
* 
*[https://www.mako.co.il/news-world/2021_q2/Article-e5548b86a44e871027.htm הכתר, העונה הירדנית: עושים סדר בנבכי המשפחה], באתר N12
* [https://www.theguardian.com/world/2021/may/26/did-jordans-closest-allies-plot-to-unseat-its-king תחקיר] של הגרדיאן, 26 במאי 2021 
* 
* 

== הערות שוליים ==

קטגוריה:ירדן: היסטוריה
קטגוריה:2021
גיא פלטין

גיא פלטין (נולד ב-25 בספטמבר 2000) הוא כדורסלן ישראלי המשחק בעמדת הרכז (גארד) בקבוצת הפועל תל אביב מליגת העל בכדורסל.

==ביוגרפיה==
פלטין נולד בכפר אז"ר. בנם של אמיר ואלונית, וגדל בחולון שם שיחק במחלקת הנוער מגיל 8.

בעונת המשחקים 2014/15 הוביל פלטין את קבוצת הנערים של הפועל חולון לזכייה בדאבל היסטורי באליפות ובגביע של אותה שנה. בתום עונה זו זומן פלטין לאקדמיה של איגוד הכדורסל במכון וינגייט. פלטין שיחק בעונת 2015/16 כרכז בקבוצת האקדמיה עם תלמידי כיתות י"א ו-י"ב בעודו תלמיד כיתה י'.

בתום עונת 2018 חתם פלטין במועדון נעוריו הפועל חולון. פלטין מיעט לשחק ולא שותף ברוטציה בכל המפעלים בה שיחקה הקבוצה בהדרכת המאמן דן שמיר ובעונת המשחקים 2019/20 הושאל לקבוצת הכדורסל הפועל רמת גן-גבעתיים מהליגה הלאומית שם שיחק כרכז. בעונת המשחקים 2020/21 בחר פלטין להישאר עם הפועל רמת גן-גבעתיים והוחתם שוב לשנה כקפטן הקבוצה על ידי המאמן מתן חרוש. בחודש מאי 2021 קיבל מאיגוד הכדורסל את תואר 'פריצת העונה'. את עונה זו סיים פלטין עם ממוצעים של 15.7 נק', 5.3 ריבאונדים, 4.7 אסיסטים ו-2.8 חטיפות למשחק ב-30.4 דק'. 

בתחילת חודש יולי 2021, לקראת עונת 2021/2022, חתם פלטין לשנתיים במכבי ראשון לציון ששיחקה בליגת העל.עונתו הראשונה במכבי ראשון לציון, הסתיימה בירידה לליגה הלאומית ועזיבת המאמן גיא גודס.

ביוני 2023 חתם פלטין בעירוני קריית אתא. לאורך עונת 2023/2024 העמיד פלטין את ממוצע החטיפות הגבוה בליגה (2.5 למשחק) והיה פקטור משמעותי בהעפלה הראשונה בהיסטוריה של הקבוצה לפלייאוף. בתום העונה הסדירה הוענק לפלטין תואר שחקן ההגנה של העונה.

ב-21 ביוני 2024 חתם פלטין ל-3 שנים בהפועל תל אביב.

==נבחרת ישראל==
בקיץ 2016 שיחק פלטין בנבחרת הקדטים (U16) באליפות אירופה שהתקיימה בבולגריה (דרג ב'). בטורניר זה עלתה הנבחרת למשחק הגמר בו הפסידה לנבחרת רוסיה אך הצליחה להעלות את נבחרת ישראל לדרג א' עם המאמן דני גוט.

בקיץ 2018 שיחק פלטין עם נבחרת הנוער באליפות אירופה (U18) שהתקיימה במקדוניה עם המאמן נתי כהן.

====נבחרת 3x3====
בקיץ 2017 שיחק פלטין במדי נבחרת ישראל באליפות העולם בסין בטורניר 3x3 בהובלת המאמן אילן קובלסקי והגיע עם הנבחרת עד למקום ה-9.

בקיץ 2021 שיחק פלטין עם נבחרת ישראל 3x3 בטורניר מוקדמות אליפות אירופה 3x3 שהתקיים בתל אביב. פלטין השתתף בשתי קטגוריות גיל (בוגרים ו-U23) והעפיל עם שתיהן מהמקום ה-1 לאליפות אירופה לאומות.

בטורניר ליגת האומות (U23) לשנת 2021 שיחק פלטין במדי נבחרת ישראל בו זכו בגמר הטורניר.

==קישורים חיצוניים==

* [https://basket.co.il/player.asp?PlayerId=13265 פרופיל], באתר מנהלת ליגת העל בכדורסל
* [https://ibasketball.co.il/player/23-גיא-פלטין/ פרופיל], באתר איגוד הכדורסל הישראלי
* [https://www.fiba.basketball/en/player/227278/Guy-Palatin פרופיל], באתר פיב"א
* 

==הערות שוליים==

קטגוריה:כפר אז"ר: אישים
קטגוריה:כדורסלני הפועל רמת גן
קטגוריה:כדורסלני הפועל תל אביב
קטגוריה:כדורסלני הפועל חולון
קטגוריה:כדורסלני מכבי ראשון לציון
קטגוריה:כדורסלני עירוני קריית אתא
קטגוריה:כדורסלני נבחרת ישראל 3x3
קטגוריה:ישראלים שנולדו ב-2000
מילים שהייתי אומר רק לך

מילים שהייתי אומר רק לך הוא סינגל שהוקלט על ידי הזמר הישראלי ים רפאלי. השיר יצא לאור ב-9 בדצמבר 2018, בהוצאת חברת התקליטים "ארומה מיוזיק".

== רקע ==
בעת צאת השיר, רפאלי אמר עליו בריאיון ל"ישראל היום" כי: 

== ביקורות ==
מבקר המוזיקה הישראלי יוסי חרסונסקי, העניק לשיר 3.5 כוכבי זכה מתוך חמישה, וכתב עליו: 

== קישורים חיצוניים ==

* [https://www.nli.org.il/he/items/NNL_MUSIC_AL990050384500205171/NLI לדף השיר] באתר הספרייה הלאומית

== הערות שוליים ==

קטגוריה:שירי ים רפאלי
קטגוריה:שירים בעברית
קטגוריה:שירי אהבה בעברית
קטגוריה:שירים שנכתבו על ידי יונתן קלימי
קטגוריה:שירים שנכתבו על ידי תמר יהלומי
קטגוריה:סינגלים בהוצאת ארומה מיוזיק
יחסי שוודיה–תאילנד

שגרירות תאילנד בסטוקהולם
יחסי שוודיה–תאילנד הם היחסים הדיפלומטיים הרשמיים בין ממלכת שוודיה לבין ממלכת תאילנד.

== היסטוריה ==
בשנת 1868 נחתם הסכם על ידידות נצחית בין האיחוד השוודי-נורווגי לבין ממלכת סיאם, ובשנת 1883 כוננו שתי המדינות יחסים דיפלומטיים רשמיים. בשנת 1990 חנכו קרל השישה עשר, מלך שוודיה, וסילביה, מלכת שוודיה, את לשכת המסחר התאילנדית-שוודית בבנגקוק.

== נציגויות דיפלומטיות ==
* שוודיה מחזיקה בתאילנד שגרירות בבנגקוק וקונסוליות כבוד בצ'יאנג מאי, פאטאיה, פצ'אבורי ופוקט.
* תאילנד מחזיקה בשוודיה שגרירות בסטוקהולם.

==קישורים חיצוניים==

== הערות שוליים ==
אנתון ואן רפרד

אנתון ג'רארד אלכסנדר ואן רפרד (בהולנדית: Anthon Gerard Alexander van Rappard; 14 במאי 1858, זייסט – 21 במרץ 1892, סנטפורט) היה צייר הולנדי. הוא היה תלמידו של לורנס אלמה-טדמה ובמשך כארבע שנים, חברו והחונך של וינסנט ואן גוך, שלדבריו העריך אותו על מעורבותו החברתית, בין היתר.

== ביוגרפיה ==
פועלים בחצר הלבנים Ruimzicht בסביבות 1885
על פי המכון ההולנדי להיסטוריה של האמנות, הוא עבד בפריז, בריסל, אוטרכט, אמסטרדם וטרשלינג לפני שעבר לסנטפורט. הוא למד ב-Rijksakademie והיה חבר בחברות האמנים באוטרכט "Kunstliefde" ו-"Utrechtse Kunstkring" (שהקים עם חברו לודוויג וילם ריימרט וונקקבאך), ו-"Arti et Amicitiae" באמסטרדם.

מכתבי ואן גוך לוואן רפרד, במהלך התכתבותם בשנים 1881–1885 הם מקור עיקרי לביוגרפיה ועבודתו של ואן גוך. כיום, עבודותיו של ואן רפרד נדירות בשל חייו הקצרים. ציוריו זוכים להערכה רבה.

== לקריאה נוספת ==
<div class="mw-content-ltr">
* Jaap W. Brouwer, Jan Laurens Siesling & Jacques Vis, Anthon van Rappard, companion & correspondent of Vincent van Gogh; his life & all his works, De Arbeiderspers, Amsterdam & Gary Schwartz, Maarssen 1974 
</div>

== קישורים חיצוניים ==

* [http://www.artnet.com/artists/alexander-gerhard-anton-van-rappard/past-auction-results אלכסנדר גרהרד אנתון ואן רפרד], באתר Artnet

== הערות שוליים ==

קטגוריה:ציירים הולנדים
קטגוריה:ילידי 1858
קטגוריה:נפטרים ב-1892
מארוקפפי

מארוקפפי (בהונגרית: Márokpapi) הוא כפר במחוז סבולץ'-סטמאר-ברג שבצפון מזרח הונגריה.

הכפר הוקם בשנת 1941 לאחר איחוד של שני הכפרים מארוק (Márok) ומארוקפפי (Márokpapi).
==יהודי מארוקפפי==
יהודים חיו במארוקפפי בתקופות זמן שונות עד להירצחם בשואה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|7
|
|-
|1880
|54
|915
|-
|1910
|50
|
|-
|1920
|46
|
|-
|1930
|18
|
|-
|1941
|17
|1,020
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
מאטיוש

מאטיוש (בהונגרית: Mátyus) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית מאטיוש קטנה משמעותית בעשרות השנים האחרונות, מ-392 תושבים בשנת 1990 עד 311 תושבים בשנת 2020.

==יהודי מאטיוש==
יהודים חיו במאטיוש בתקופות זמן שונות עד להירצחם בשואה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|8
|
|-
|1880
|8
|303
|-
|1910
|9
|
|-
|1920
|6
|
|-
|1930
|5
|
|-
|1941
|8
|636
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
פולקסווגן קובלווגן

פולקסווגן קובלווגן (בגרמנית: Volkswagen Kübelwagen ו-VW Kuebelwagen, קרוי גם: פולקסווגן סוג 82, קרוי גם: Safari, Bucket/Tub car) הוא רכב צבאי פתוח מתוצרת יצרנית הרכב פולקסווגן, שיוצר בין השנים 1945–1940 בגרמניה הנאצית.

יוצרו 50,435 יחידות בתקופת מלחמת העולם השנייה עבור הורמאכט והזרוע הצבאית של האס.אס ואפן אס אס.

==ממאפייני "פולקסווגן קובלווגן"==
* אב טיפוס של "פולקסווגן קובלווגן" תוכנן ונבנה על ידי המהנדס פרדיננד פורשה מנובמבר 1938 ובמהלך שנת 1939 והיה קרוי "פולקסווגן סוג 62"
* דגם "פולקסווגן קובלווגן" מבוסס על דגם פולקסווגן חיפושית (פלטפורמה: VW Type 1 Kdf-Wagen)
* 4 דלתות
* 4 מושבים
* מנוע אחורי מסוג מנוע בוקסר, 4 צילינדרים, מקורר אוויר, המנוע מקורר האוויר הוכיח עמידות גבוהה באקלים חם וקור, והיה פחות פגיע לכדורים בגלל היעדר רדיאטור.
* סוג הנעה: הנעה אחורית 4x2
* קיבולת מכל דלק: 30 ליטר + מכל דלק רזרבי (להתחלה בתנאי חורף נדרש דלק התחלתי נדיף במיוחד, הכלול במכל דלק עזר קטן)
* טווח נסיעה: כ-450 קמ"ש
* התגברות על מכשולים (עמוקים): 45 ס"מ
* זווית נסיעה בכביש - 45%, בשטח - 40%
* מתלה עצמאי על כל ארבעת הגלגלים.
* דיפרנציאל נעילה עצמית, הגבלת החלקה ושמירה על מתיחה.

==גלריה==
<gallery mode="packed" heights="100">
קובץ:Victory Show Cosby UK 06-09-2015 WW2 re-enactment Military Vehicles restored originals zaphad1 Flickr CCBY2.0 Volkswagen Kübelwagen WH-472831 German camp tents IMG 3935.jpg | "פולקסווגן קובלווגן"
קובץ:Victory Show Cosby UK 06-09-2015 WW2 re-enactment Military Vehicles restored originals zaphad1 Flickr CCBY2.0 German Volkswagen Kübelwagen WH-472831 german camp tents etc IMG 3933.jpg | "פולקסווגן קובלווגן"
קובץ:Bossen, mannen, auto's, dieren, honden, Bestanddeelnr 251-7910.jpg | "פולקסווגן קובלווגן"
קובץ:PET Kubel Typ 82 02.jpg | "פולקסווגן קובלווגן"
קובץ:PET Kubel Typ 82 01.jpg | "פולקסווגן קובלווגן"
קובץ:PET Kubel Typ 82 03.jpg | "פולקסווגן קובלווגן"
קובץ:Bundesarchiv N 1603 Bild-192, Sizilien, Reifenpanne mit VW-Kübelwagen.jpg | "פולקסווגן קובלווגן" - מבט למנוע האחורי
קובץ:Lavenham, VW Cars And Camper Vans (28145255826).jpg | "פולקסווגן קובלווגן" - מבט לתא הנה ולוח מחוונים
קובץ:VW Typ 82 Wehrmacht WH-1644380 pic2.JPG | "פולקסווגן קובלווגן", ליד הרכב חיילי ורמאכט
קובץ:Bundesarchiv Bild 101I-784-0228-29A, Nordafrika, VW Kübelwagen.jpg | "פולקסווגן קובלווגן" בצפון אפריקה, 1942
</gallery>

==ראו גם==
* פולקסווגן
* פולקסווגן שווימווגן
* פולקסווגן קומנדורסווגן

==קישורים חיצוניים==

* 

==הערות שוליים==

קטגוריה:כלי רכב צבאיים
קטגוריה:אמצעי לחימה גרמניים במלחמת העולם השנייה
קטגוריה:כלי רכב שהושקו ב-1940
קובלוואגן
קטגוריה:כלי רכב גרמניים
קטגוריה:מכוניות קבריולה
קטגוריה:כלי רכב מנוע אחורי
קטגוריה:רכבי סיור
נג'וורשאן

נג'וורשאן (בהונגרית: Nagyvarsány) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית נג'וורשאן קטנה משמעותית בעשרות השנים האחרונות, מ-1,465 תושבים בשנת 1991 עד 1,406 תושבים בשנת 2020.

==יהודי נג'וורשאן==
יהודים חיו בנג'וורשאן בתקופות זמן שונות ובמקום קיים בית קברות יהודי. החל משנת 1867 הייתה הקהילה תחת קהילת מאנדוק, היא פעלה עד להירצחם של רוב יהודי הכפר בשואת יהודי אירופה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|14
|
|-
|1880
|55
|723
|-
|1910
|29
|
|-
|1920
|48
|
|-
|1930
|33
|
|-
|1941
|29
|1,648
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
מניארה

מניארה (באנגלית: Manyara) היא אחת מ-31 המחוזות המנהליים של טנזניה. בצפון המחוז שוכן אגם מניארה. ההר הגבוה ביותר באזור הוא הר הננג בגובה של כ-3,420 מ' מעל פני הים. בירת המחוז היא בבטי.

== היסטוריה ==

==דמוגרפיה==
באזור מניארה מתגוררות קבוצות אתניות רבות וקהילות שונות, ביניהן אפשר למנות את אסה, גורווה, מסאי וברבאיג.

==כלכלה==
רוב תושבי האזור מתפרנסים מחקלאות. משאב הטבע העיקרי באזור הוא טנזניט וכרייתו מתבצעת בעיקר בגבעות מרראני, בצפון המחוז, סמוך לארושה. התיירות לאזור הפארק הלאומי טרנג'יר ו[https://www.tanzaniatourism.go.tz/en/destination/manyara-national-park הפארק הלאומי אגם מניארה] מספקת אף היא מקור פרנסה לתושבי האזור.

==תחבורה==
כביש סלול אחד עובר בצד המערבי של אזור מניארה. קיימות עוד מספר דרכים המיועדות למעבר משאיות, המחברות בין סינגידה לבבטי ומדודומה לארושה.

==קישורים חיצוניים==

* 

==הערות שוליים==

קטגוריה:טנזניה: מחוזות
קטגוריה:מדינות וטריטוריות שהוקמו ב-2002
דארון היליארד

דארן היליארד (באנגלית: Darrun Hilliard; נולד ב-13 באפריל 1993) הוא כדורסלן אמריקאי, ששיחק בעמדות הקלע והסמול פורוורד בפינאר קרשיאקה.

== קריירה ==
=== דטרויט פיסטונס ===
לאחר שנבחר במקום ה-38 בדראפט על ידי דטרויט פיסטונס חתם היליארד חוזה לשנה אחת עם אופציה לעוד שתיים. במהלך מחנה האימונים שבר היליארד את אפו. ב-23 בנובמבר 2015 ערך את הופעת הבכורה שלו כשהוא רושם שתי נקודות ושלושה ריבאונדים בשתים עשרה דקות בהפסד קבוצתו 88–109 למילווקי באקס. בעונת הרוקי שלו שיחק חוץ מבפיסטונס גם בקבוצת הבת שלה גרנד ראפידס דרייב. ב-28 ביוני 2016 כחלק מטרייד שמטרתו הייתה להעביר את כריס פול ליוסטון רוקטס, עבר היליארד ללוס אנג'לס קליפרס, שוויתרו עליו יממה לאחר מכן.

=== סן אנטוניו ספרס ===
ב-11 בספטמבר 2017 חתם בסן אנטוניו ספרס ובאוסטין ספרס בו זמנית (כלומר הוא יכול לשחק גם בסן אנטוניו ספרס וגם באוסטין ספרס לפי הצורך). במשחקו הראשון באוסטין ספרס רשם היליארד: 31 נקודות, 5 אסיסטים, ריבאונד אחד וחטיפה אחת בהפסד קבוצתו 123–134 לטקסס לג'נדס. בסיכום העונה קלע בממוצע 21.2 נקודות למשחק בליגת הפיתוח.

=== באסקוניה ויטוריה ===
ב-13 באוגוסט 2018 חתם בסאסקי בסקוניה מליגת העל הספרדית ומהיורוליג. בעונתו היחידה בקבוצה העמיד ממוצעים של 9.4 נקודות, 2.9 ריבאונדים ו-1.1 אסיסטים (בכל המסגרות).

=== צסק"א מוסקבה ===
ב-3 ביולי 2019 חתם במועדון הפאר הרוסי צסק"א מוסקבה מליגת ה-VTB ומהיורוליג. בעונתו הראשונה בקבוצה העמיד ממוצעים של 10.6 נקודות, 2.4 ריבאונדים ו-1.2 אסיסיטים (ביורוליג). בעונתו השנייה בקבוצה העמיד ממוצעים של 9.7 נקודות, 2.2 ריבאונדים ו-1.0 אסיסטים.

=== באיירן מינכן ===
ב-16 ביולי 2021 חתם לעונה אחת בבאיירן מינכן מליגת העל הגרמנית ומהיורוליג.

=== מכבי תל אביב ===
ב-26 ביוני 2022 חתם היליארד לעונה אחת במכבי תל אביב.

בנובמבר 2022, הושעה היליארד בשל ציוצים בטוויטר שנמחקו. בהמשך חזר במשחקים נגד אלבה ברלין, ולנסיה ופרטיזן בהם קלע בממוצע 13 נק'.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלני דטרויט פיסטונס
קטגוריה:כדורסלני גרנד ראפידס דרייב
קטגוריה:כדורסלני סן אנטוניו ספרס
קטגוריה:כדורסלני אוסטין ספרס
קטגוריה:כדורסלני סאסקי בסקוניה
קטגוריה:כדורסלני צסק"א מוסקבה
קטגוריה:אמריקאים שנולדו ב-1993
פרסי לינדזי

פרסיבל (פרסי) צ'ארלס לינדזי (באנגלית: Percival (Percy) Charles Lindsay; 17 בספטמבר 1870 – 21 בספטמבר 1952) היה צייר נוף, מאייר וקריקטוריסט אוסטרלי.<ref>Ron Radford, 'Percy Lindsay', Ballarat Fine Art Gallery, Ballarat, 1975.</ref>

== ביוגרפיה ==
יליד קרסוויק, ויקטוריה. פרסי היה הילד הראשון שנולד לג'יין לינדזי (לבית ויליאמס) ולד"ר רוברט צ'ארלס לינדזי. בין אחיו היו האמנים הידועים: סר ליונל לינדזי, נורמן לינדזי, רובי לינדזי וסר דריל לינדזי.<ref></ref>

פרסי החל לראשונה לצייר בזמן הלימודים ופיתח את כישוריו עוד בסוף שנות השמונים של המאה ה-19.

לינדזי עבר למלבורן בשנות ה-90 של המאה ה-19 ועבד כמאייר וכקריקטוריסט. בתקופתו במלבורן. הוא היה במרכז קהילת האמנות הבוהמית בעיר. בשנת 1918 הוא עבר עם אשתו וילדו לסידני, שם המשיך לצייר נופים בזמן שעבד כקריקטוריסט במגזין The Bulletin.<ref>Silas Clifford-Smith, 'Percy Lindsay: Artist & Bohemian', Australian Scholarly Publishing, Melbourne, 2011.</ref>

פרסי הוא הפחות מוכר מבין חמשת האמנים של משפחת לינדזי וזכור בעיקר בזכות ציורי הנוף המשובחים שלו ואישיותו חסרת הדאגות המאושרת.

לאמן הוצגה תערוכה רטרוספקטיבית של עבודותיו בגלריה לאמנות בשנת 1975. ביוגרפיה על האמן פורסמה על ידי הוצאת ספרים אוסטרלית בשנת 2011.

== גלריה ==
<gallery mode="packed" heights="170">
File:Percy Lindsay - Australian Landscape, 1938.jpg|נוף אוסטרלי
File:Percy Lindsay - Miners and Cradle, Creswick, 1893.jpg|כורים
File:Percy Lindsay - Prospector at the Minehead.jpg|מחפש זהב
File:Percy Lindsay - Prospector at the Minehead.jpg|מספינה
</gallery>

== קישורים חיצוניים ==

== הערות שוליים ==

קטגוריה:ציירים אוסטרלים
קטגוריה:ילידי 1870
קטגוריה:נפטרים ב-1952
דורמאנד

דורמאנד (בהונגרית: Dormánd) הוא כפר בנפת פיזשאבון במחוז הווש בהונגריה.

== מיקום ==
דורמאנד הוא כפר 4 ק"מ דרומית לפיזשאבון. ניתן להגיע אליו מהכביש המהיר M3, מהכבישים הראשיים 31 ו -33.

== היסטוריה ==
בפאתי הכפר נמצא מכוש מתקופת הנחושת וקברים מתקופת הברונזה וסרמטיה בסמוך ל"תעלת צ'רס" או "תעלת השטן". (בגבול היישוב עובר מה שנקרא "תעלת השטן" עד העשור האחרון של המאה הרביעית, התעלה היוותה קו הגנה מתקדם עבור הרומאים (לימס סרמטיה) והגנה על שלום האימפריה הרומית מפני התקפות של עמים ברברים שפלשו בנדידת העמים). כמו כן נמצאו קברות אווארים ובית קברות מתקופת התיישבות המדיארים במרכז אירופה שמכונה "כיבוש המולדת" על ידי השבטים ההונגרים.

במאה ה-13 במקום של דורמאנד היה יישוב בשם בוגר-בשנה. שמו של היישוב הופיע במאה ה-13 בשם דורמאנד ודורמנזה. הוא הוזכר במפקד של 1549 כיישוב עני לחלוטין שלא שילם מיסים כלשהם. במפקד המיסים בשנת 1552 הוזכר בין היישובים ההרוסים, וכך אף הוזכר במפקדי האוכלוסין של שנת 1554 ו-1564, אך שמו לא הוזכר במפקדי האוכלוסין של 1635 ו-1686. בסוף המאה ה-18 הוא היה נחלתו של הברון מיהאי שאגי. במאה ה-19 אדמות הכפר היו בבעלות משפחת הרוזן פאיי, וכן בידי איסטוואן פאיי, שאגי, סלקני, זבריסקו ומשפחות אחרות. בראשית המאה העשרים נרשמו כבעלים הרוזנת זיצ'י ולאיוש אנגל (אביו של לאסלו דורמאני).

== אתרים בעלי חשיבות ==
* הכנסייה הרומית-קתולית מוקדשת לכבוד מרים, אם ישו. היא מוגדרת כאנדרטה. הכנסייה נבנתה בין השנים 1771–1773 בסגנון הרוקוקו באתר של קודמה שהייתה עם מגדל עץ מימי הביניים.
* הקפלה של אנה הקדושה בהניפוסטה נבנתה בשנת 1719 בסגנון בארוק ואחר כך שופצה בשנת 1814. הפריבילגיות של אתר העלייה לרגל הוענקו לקפלה על ידי האפיפיור פיוס בשנת 1791.

== אנשים ידועים ==
* לאסלו דורמאנדי נולד כאן, במקור: אנגל ( 1898 - פריז, 1967) היה סופר, עורך, לקסיקוגרף, מתרגם יהודי-הונגרי.

==קישורים חיצוניים==

* 

 

קטגוריה:הונגריה: כפרים
קטגוריה:קהילות יהודיות בהונגריה
ארקדי ציקון

ארקדי ציקון הוא קומיקסאי וקריקטוריסט ישראלי-אוקראיני.

== ביוגרפיה ==
ציקון נולד בעיר אודסה, ברית המועצות, בשנת 1946.

בגיל ארבע נשלח אביו, ועמו גם בנו, לחיות ברפובליקה העממית של סין מטעם הצבא האדום. את רוב ילדותו בילה ציקון בסין, אותה תיאר כ"אקזוטית", אולם היה עד לאירועים קשים כילד קטן: בעת פרוץ מלחמת קוריאה התחוללו מהומות צבאיוות לא רחוק ממקום מגוריו, וחיילים היו מסתובבים בכל האזור. בראיון עמו סיפר כי "בתור ילד כמעט כל יום ראיתי איך תופסים מרגלים. היה להם מצעד ברחוב הראשי של העיר, שהשתתפו בו שוטרים ומשמר אזרחי, הם הובילו אותם לאורך הרחוב, היו מכים אותם ויורקים עליהם, ובסוף ירו בהם. ככה כל יום"<ref name=":0" />.

בבגרותו חזר ציקון לאודסה, שם למד במכון לאומנויות בין השנים 1979-1975<ref name=":1"></ref>. לאחר מכן, בשנת 1989 עלה ציקון ארצה כחלק מהעלייה מברית המועצות לשעבר בשנות ה-90, ולאחר שהשתכן בעיר רמת השרון שם למד בין השנים 1991–1992 במדרשה למורים לאמנתו בעיר<ref name=":1" />. במהלך העשור הראשון של המאה ה-21 פרסם טורים ומדורי קומיקס בעיתונים גדולים ומוכרים, כגון מעריב, ידיעות אחרונות ומעריב לילדים<ref name=":2"></ref>. בנוסף, לאורך שנות הקריירה שלו הציג ציקון תערוכות של קריקטורות ורצועות קומיקס באירופה, יפן ועוד<ref name=":2" />.

בשנת 2010 הוציא את ספרו "ראש דיו"<ref></ref> בהוצאת המוזיאון הישראלי לקריקטורה ולקומיקס בעריכת מיה דבש<ref></ref>, אשר כולל אוסף של קריקטורות שיצר ציקון במהלך השנים.

במהלך העשור השני של המאה ה-21 פרסם ציקון פחות קומיקס וקריקטורות, והתמקד בסדנאות והרצאות<ref></ref><ref></ref>. בשנת 2017 זכה ציקון בפרס חיפה על עבודותיו, לצד הקומיקסאים אלכסנדר ברבנצ'יקוב ואולקסיי קוסטובסקי האוקראינים<ref></ref>.

== קישורים חיצוניים ==
* 

== הערות שוליים ==

קטגוריה:ישראלים ילידי ברית המועצות
קטגוריה:קומיקסאים ישראלים
קטגוריה:עולים בשנות ה-1980
קטגוריה:ישראלים שנולדו ב-1946
ליונל לינדזי

סר ליונל ארתור לינדזי (באנגלית: Lionel Arthur Lindsay; 17 באוקטובר 1874 – 22 במאי 1961) היה אמן אוסטרלי.

== ביוגרפיה ==
240x240 פיקסלים
לינדזי נולד בעיירה קריקטוויק הוויקטוריאנית, למשפחה יצירתית - הוא היה אחיהם של האמן נורמן לינדזי והאמן והמבקר דריל לינדזי ושל האמנים הבלתי ידועים יחסית רובי לינדזי ופרסי לינדזי. ליונל הפך לעוזר לתלמידים במצפה הכוכבים במלבורן (1889–1892) ולאחר מכן למד בבית הספר הגלריה הלאומית במלבורן ובסטודיו של ג'ורג' קואטס.

לינדזי לימד את עצמו ליטוגרפיה בשנות ה-90 של המאה ה-19 בזמן שהיה סטודנט, לפני נסיעתו הראשונה לספרד ולאנגליה. בשובו לאוסטרליה התיישב בסידני כאמן עצמאי ועיתונאי, ותרם למגזין "הבולטין", ולעיתונים נוספים.

הוא התחתן עם ז'אן, אחותם של האחים האמנים ממשפחת דייסון (טד דייסון, ויליאם דייסון ואמברוז דייסון), ואילו ויליאם התחתן עם אחותו של ליונל - רובי.<ref name="Recorder. South Australia 1938. p. 1">Will DYSON dead". Recorder. South Australia. 24 January 1938. p. 1</ref><ref name="Recorder. South Australia 1938. p. 1"/>

== קריירה ==
236x236 פיקסלים
לינדזי היה בידידות עם ארנסט מופיט ופרסם ספר על אמנותו (1899). בשנת 1907 ערך תערוכת תחריטים מצליחה ביותר בסידני עם "חברת האמנים".

בשני העשורים לאחר מכן, הוא היה פעיל ב"חברת האמנים" ובשנת 1921, כאשר הוקמה אגודת הציירים האוסטרלית, לינדזי היה הנשיא הראשון שלה.

הוא החל להציג בלונדון בשנת 1923 והציג את התערוכה המצליחה ביותר שלו באותה תקופה בקולנאגי. גלריות קולנאגי והמבקר הרולד רייט הובילו את הפרסום של עבודתו בבריטניה והבטיחו את המוניטין כיוצר בריטי חשוב בצבעי מים.

בין הנושאים המרכזיים ביצירתו ניתן למנות את "סידני הישנה",<ref></ref> דיוקנאות של אוסטרלים בולטים, נופים רומנטיים של ספרד והתרבות הערבית, סדרה של יצירות בהשראה קלאסית וציפורים ובעלי חיים.<ref></ref>

לינדזי הפך לנאמן של הגלריה לאמנות של ניו סאות' ויילס וקיבל תואר אביר על שירותיו באמנות האוסטרלית בשנת 1941.

בשנת 1942 פרסם לינדזי את Addled Art, מתקפה על המודרניזם באמנות. אולם דעותיה של לינדזי על המודרניזם לא תאמו בצורה ברורה את העדפותיו באמנות: כך לדוגמה, לינדזי תמך בויליאם דובל במהלך המשפט על דיוקנו זוכה פרס ארצ'יבלד של "ג'ושוע סמית".

לינדזי נפטר במלבורן ב-22 במאי 1961. האוטוביוגרפיה שלו, "קומדיה של החיים", פורסמה לאחר מותו.

== מורשת ==
הגלריה והספרייה לאמנות על שם ליונל לינדזי, בטאוומבה, קווינסלנד, מחזיקים בספרים נדירים, כתבי יד ומפות, ולמעלה מ-400 יצירות אמנות של בני משפחת לינדזי וציירים אוסטרלים משמעותיים אחרים, בהם פרדריק מק'קבין, ארתור סטריטון, טום רוברטס ורופרט באני. הספרייה והגלריה הוקמו על ידי הפילנתרופ המקומי ביל בולטון.

== קישורים חיצוניים ==

== הערות שוליים ==

קטגוריה:ציירים אוסטרלים
קטגוריה:ילידי 1874
קטגוריה:נפטרים ב-1961
הדיוויזיה ה-82 (ורמאכט)

הדיוויזיה ה-82 (בגרמנית: 82. Infanterie-Division) הייתה דיוויזיית חיל רגלים של ה במלחמת העולם השנייה.<ref></ref>

== היסטוריה ==
הדיוויזיה ה-82 הוקמה בדצמבר 1939 ונפרסה לראשונה לפעולה במאי שלאחר מכן במהלך המערכה על צרפת ועל ארצות השפלה.

בדצמבר 1940 שחזרו חיילי הדיוויזיה לגרמניה, אולם הם נשלחו מחדש להולנד בחודש שלאחר מכן. במאי 1941 הופרדה הדיוויזיה - אלמנטים של הדיוויזיה היו אמורים להישאר ככוח תעסוקתי בהולנד, ואילו השאר היו צריכים לפלוש לברית המועצות. ביוני 1941, לקראת הפלישה הקרובה, הועלה יוזף להמן לגנרל לויטננט. בדצמבר 1942 עברה הדיוויזיה לחזית המזרחית.

באמצע ינואר 1943, הצבא האדום פתח במתקפה נגד שכוונה לעיר וורונז'. במהלך קרב וורונז' נהרג גנרל לויטננט אלפרד בנטש; הוא הוחלף על ידי גנרל לויטננט קרל פאולנבאך.

ביולי 1943 השתתפה הדיוויזיה בקרב קורסק כחלק מהקורפוס ה-13 בפיקודו של אריך שטראובה שהיה חלק מהארמייה השנייה. בדצמבר הועלה הנס ולטר היינה לגנרל לויטננט.

בתחילת 1944 הקיפו את הדיוויזיה כוחות מזוינים סובייטים ליד קייב במהלך הקרב בכיס קורסון-צ'רקאסי. למרות שהצליחה להימלט מהסובייטים, היא ספגה אבדות כה כבדות עד שהיא הצטמצמה לכדי "קבוצת דיוויזיה" המיועדת, ובסופו של דבר שולבה בדיוויזיה ה-254.

== יחידות הדיוויזיה ==
* רגימנט הרגלים ה-158
* רגימנט הרגלים ה-166
* רגימנט הרגלים ה-168
* רגימנט הארטילריה ה-182
* פלוגת רוכבי אופניים ה-182
* גדוד משמידי טנקים ה-182
* גדוד ההנדסה ה-182
* גדוד הקשר ה-182
* כוחות אספקה דיוויזיוניים ה-182

== מפקדים ==
* גנרל מיור יוזף להמן (1 בדצמבר 1939 – 1 באפריל 1942)
* גנרל מיור פרידריך הוסבאך (1 באפריל - 6 ביולי 1942)
* גנרל לויטננט אלפרד בנטש (6 ביולי 1942 – 31 בינואר 1943)
* גנרל לויטננט קרל פאולנבאך (31 בינואר – 15 במרץ 1943)
* גנרל מיור הנס ולטר היינה (15 במרץ – אפריל 1943)
* אוברסט פרידריך-אוגוסט וינקנכט (אפריל – מאי 1943)
* גנרל לויטננט הנס ולטר היינה (מאי 1943 – 10 במאי 1944)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/82ID-R.htm הדיוויזיה ה-82] באתר lexikon-der-wehrmacht 

== הערות שוליים ==

82
דיוויזיה 82
רבי דוסתאי ברבי ינאי

רבי דוסתאי ברבי ינאי (לעיתים מופיע בשמות: רבי דוסתאי בן רבי ינאי ורבי דוסתיי בי רבי יניי) היה תנא בן הדור החמישי לתנאים שחי בארץ ישראל בסוף המאה ה-2, ולפרקים שהה גם בבבל. מוזכר במשניות, בשני התלמודים ובמדרשים.

== קורות חייו ==
נולד למשפחת כהנים בארץ ישראל. היה בנו של התנא רבי ינאי<ref></ref> ואחיו של התנא רבי אלעזר ברבי ינאי <ref></ref>. למד אצל רבי מאיר ומסר כמה מימרות בשמו<ref>; </ref>. היה חברם של התנאים רבי יהודה הנשיא<ref></ref> ורבי יוסי בן כיפר<ref></ref>.

בתלמוד מסופר שרבי דוסתאי נשלח יחד עם חברו רבי יוסי בן כיפר כדי לגבות בבבל מעות עבור החכמים<ref>; .</ref>. במהלך מסעם פגשו את התנא רבי אחי ברבי יאשיה שהיה רב העיר הוצל שבבבל. רבי אחי ברבי יאשיה שלח את רבי דוסתאי ורבי יוסי להביא בשבילו כלי כסף שהוא הפקיד אצל סוחרים בנהרדעא. כשהגיעו רבי יוסי ורבי דוסתאי לנהרדעא הסוחרים הביאו להם את הפיקדון ודרשו מהם לעשות קניין על החפץ כדי שאם הפיקדון יפגע בדרך הסוחרים לא יהיו חייבים לשלם משום שכבר הקנו את החפץ לשליחיו של רבי אחי וזה נחשב שהחזירו את הפיקדון. רבי יוסי ורבי דוסתאי סירבו לעשות קניין ובתגובה הסוחרים דרשו מהם להחזיר להם את הפיקדון כי הם רוצים להחזיר רק לר' אחי עצמו כדי שלא להתחייב את שווי הכלי אם יפגע בדרך. רבי דוסתאי הסכים להחזיר את הכלי לסוחרים אבל רבי יוסי לא הסכים והסוחרים התחילו לצער אותו כדי להכריח אותו להחזיר את הכלי והוא לא הסכים. הסוחרים התלוננו לרבי דוסתאי על כך שחבירו לא מוכן להחזיר להם את הכלי והוא אמר להם להכות הרבה את רבי יוסי עד שיסכים להחזיר להם את הכלי.

כשחזרו רבי יוסי ורבי דוסתאי להוצל, קבל רבי יוסי לפני רבי יאשיה על כך שלא רק שרבי דוסתאי לא עזר לו, אלא שהוא גם הציע לסוחרים להכותו יותר. רבי אחי שאל את רבי דוסתאי למה הוא עשה מה שעשה, ורבי דוסתאי ענה שהסוחרים הם גברתנים שאם הם אומרים לשלוחיהם לכפות מישהו השלוחים כופתים אותו ואם אומרים לשלוחיהם להרוג מישהו השלוחים הורגים אותו והוא חשש שייהרג ומי ייתן לאביו ינאי בן כמותו. לאחר שרבי יאשיה הבין מרבי דוסתאי שהסוחרים קרובים למלכות ויש להם סוסים ופרדים ולכן קשה לברוח מהם הוא אמר לרבי דוסתאי שהוא עשה בסדר שהרי לא הייתה לו ברירה.

לפי רבי אשתורי הפרחי, רבי דוסתאי נקבר יחד עם אביו רבי ינאי בעיר עכברה שבגליל<ref>כפתור ופרח, פרק יא</ref>.

== מאמרותיו ==
* <ref></ref>.
* <ref></ref>.
* <ref></ref>.
* <ref></ref>.

== ראו גם ==
* רבי יוסי בן כיפר
*רבי אחי ברבי יאשיה
*רבי מאיר
*רבי ינאי (תנא)

== קישורים חיצוניים ==

* 
* 

== הערות שוליים ==

2021 04
קטגוריה:הדור החמישי לתנאים
קטגוריה:תלמידי רבי מאיר
קטגוריה:תנאי בבל
קטגוריה:כהנים בתקופת המשנה
קטגוריה:ילידי המאה ה-2
קטגוריה:נפטרים במאה ה-3
טייריק ג'ונס

טייריק ג'ונס (באנגלית: Tyrique Jones; נולד ב-3 במאי 1997) הוא כדורסלן אמריקאי, המשחק בעמדת הפאוור פורוורד והסנטר בטורק טלקום.

==קריירת תיכונים ומכללות==
בתחילת דרכו שיחק ג'ונס פוטבול, אך בזמן שלמד בבית הספר התיכון בלומפילד הוא החל להתמקד בכדורסל. בעונתו הראשונה, הוא העמיד ממוצעים של 10.6 נקודות, 8.4 ריבאונדים ו-3.1 חסימות למשחק, הוביל את קבוצתו לחצי גמר הליגה ונבחר לחמישיית הרוקי של העונה. ג'ונס שיחק באיגוד האתלטים החובבים שבניו יורק. בעונתו האחרונה, עבר ג'ונס לאקדמיית ורמונט, שם העמיד ממוצעים של 13.2 נקודות ו-7.6 ריבאונדים למשחק. הוא הוביל את האקדמיה לגמר המחוז ונבחר לקבוצה השנייה של הליגה. ג'ונס שיחק עונה לתארים מתקדמים, כשהוא מעמיד ממוצעים של 19.8 נקודות, 9.7 ריבאונדים, 2.2 חסימות, 1.5 חטיפות ו-1.7 אסיסטים למשחק. הוא הוביל את האקדמיה לאליפות הראשונה שלה אי פעם ונבחר לקבוצה הראשונה של הליגה.

ג'ונס דורג בארבעה כוכבים על יכולתו בתיכונים על פי ESPN. ב-29 ביוני 2015, התחייב ג'ונס לשחק באוניברסיטת זייביאר.

בעונתו הראשונה, פתח ג'ונס בארבעה משחקים במהלך טורניר אליפות המכללות, שם הוביל את מכללתו עד לשמינית הגמר. הוא העמיד ממוצעים של 4.1 נקודות ו-3.2 ריבאונדים בממוצע למשחק. במהלך עונתו השנייה, ג'ונס סבל מכאב ברגליים ובנוסף הוא החמיץ שני משחקים בעקבות פציעה בכתף. ג'ונס העמיד ממוצעים של 7 נקודות ו-4.5 ריבאונדים למשחק. על מנת לשפר את יכולתו, ג'ונס הקפיד לעשות דיאטה וללכת לחדר הכושר. מאמנו במכללה כריס מאק שיבח את מקצוענותו וכינה אותו כאחד השחקנים האהובים עליו.

ב-10 בנובמבר 2018, קלע ג'ונס 19 נקודות והוריד שיא קריירה של 20 ריבאונדים בניצחון 85–91 על אוניברסיטת אוונסוויל. ג'ונס קלע שיא קריירה של 22 נקודות יחד עם 11 ריבאונדים בהפסד 76–78 בהארכה לאוניברסיטת טקסס באוסטין בסיבוב השני של הפלייאוף, אך החמיץ צעד וחצי בסיום אשר היה יכול להשוות את התוצאה. בעונתו השלישית העמיד ג'ונס ממוצעים של 11.3 נקודות ו-7.7 ריבאונדים למשחק. בתום העונה העמיד ג'ונס את עצמו לדראפט ה-NBA {{כ}}2019, אך בסופו של דבר החליט להסיר את מועמדותו וחזר לזיביאר. ב-22 בנובמבר 2019, רשם ג'ונס סטטיסטיקה של 17 נקודות ו-11 ריבאונדים בניצחון 74–75 על אוניברסיטת קונטיקט, שם חסם את הזריקה האחרונה במשחק אשר יכלה לנצח את המשחק לקבוצה היריבה. במשחק המכללות האחרון שלו ב-12 במרץ 2020, הוא השווה את שיא הקריירה שלו עם 22 נקודות בהפסד 67–71 לאוניברסיטת דפול. בעונתו האחרונה, ג'ונס העמיד ממוצעים של 14 נקודות, 11 ריבאונדים, 1.1 חטיפות וחסימה אחת למשחק. בתום העונה נבחר ג'ונס לקבוצה השנייה של המזרח.

==קריירה מקצועית==
ב-21 בדצמבר 2020, לאחר שלא נבחר בדראפט ה-NBA, חתם ג'ונס בוונג'ו דונגבו פרומי מהליגה הקוריאנית.

ב-31 בדצמבר 2020, הוא חתם בהפועל תל אביב מהליגה הישראלית. ב-2021 שיחק בעונת הקיץ של ה-NBA בפיניקס סאנס. ב-21 באוגוסט 2021 חתם בקבוצת הכדורסל האיטלקית סקאבוליני פזארו. ב-23 ביולי 2022 חתם בקבוצת טורק טלקום הטורקית, ושנה אחר כך ב-24 ביוני 2023 חתם חוזה לשנתיים באנאדולו אפס.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת קסבייר
קטגוריה:כדורסלני הפועל תל אביב
קטגוריה:אמריקאים שנולדו ב-1997
סאלי לוי

סאלי לוי במדי רב צבאי גרמני, ווילנה מה"ע 1, 1915
סאלי לוי (נולד ב־2 בנובמבר 1883 בוולדורף (באדן) ; נפטר ב־25 באפריל 1941 בברלין) היה הרב האחרון של הקהילה היהודית במיינץ (מגנצא).

== ביוגרפיה ==
מצבת קברו של סאלי לוי
סאלי לוי נולד בוולדורף בשנת 1883 כבנם של הסוחר וראש הקהילה וילהלם סאלי ורעייתו יוהנה לבית שטרנוויילר. משנת 1902 למד בבית המדרש לרבנים בברסלאו ובאוניברסיטת ברסלאו. בשנת 1905 הוא קיבל את הדוקטורט בארלנגן עם עבודת גמר על מושג החומר של הרמן לוצה. משנת 1909 היה רב משנה בברסלאו. במהלך מלחמת העולם הראשונה היה כהן דת בחזית המזרחית והוצב בווילנה. בשנת 1918 ירש את זיגמונד סלפלד כרב הקהילה היהודית במיינץ. סאלי לוי לקח חלק פעיל בחיים הפוליטיים במיינץ. הוא היה גם אחד המייסדים של המרכז לחינוך מבוגרים במיינץ.

לוי תרם גם לחקר ההיסטוריה של מיינץ היהודית, באמצעות שיקום (החזרת מצבות יהודיות עתיקות) בית הקברות יודנסאנד, והקמת מוזיאון לעתיקות יהודיות בבית הכנסת של הקהילה היהודית הליברלית בהינדנבורגשטראסה. בשנת 1925 הפך ליו"ר האגודה לטיפול בעתיקות יהודיות במיינץ.

בתקופת השלטון הנאצי, בשנת 1934, הוטל על לוי לנהל את בית הספר המחוזי היהודי במיינץ, ששכן בבית הכנסת בהינדנבורגשטראסה והיה שמור אך ורק לתלמידים יהודים. הוא מילא תפקיד זה עד מאי 1936. לאחר ביקור בארצות הברית בשנת 1938, חזר למיינץ כדי להמשיך ולתמוך בקהילתו. סאלי לוי שהה במיינץ עד לאביב 1941. ב-1941 החליט להגר. לפני שעזב, הוא ביקש ממישל אופנהיים להיות אחראי על הקשר בין הגסטפו לקהילה היהודית. לוי נסע לברלין על מנת להכין את הגירתו לארצות הברית משם. הוא המתין לויזה במשך שבועות אך נפטר באפריל 1941 כתוצאה מהתקף לב. הוא נקבר בבית הקברות היהודי בווייסנזה.

בתו רות אייס היגרה לארצות הברית ופעלה כאוצרת אמנות. היא יסדה וניהלה את אוסף מגנס לאמנות יהודית באוניברסיטת ברקלי, קליפורניה.

== לקריאה נוספת ==
<div class="mw-content-ltr">
* Sali Levi, Beiträge zur Geschichte der ältesten jüdischen Grabsteine in Mainz, herausgegeben anlässlich der Rückführung dieser Steine auf den alten "Judensand". Mainz 1926.
* Katrin Nele Jansen: Die Rabbiner im Deutschen Reich 1871-1945 (= Biographisches Handbuch der Rabbiner Teil 2). K. G. Saur, München 2004, , Bd. 2, S.</div>

==קישורים חיצוניים==
* 

==הערות שוליים==

קטגוריה:רבנים גרמנים
קטגוריה:גרמנים שנולדו ב-1883
קטגוריה:גרמנים שנפטרו ב-1941
מריה יופה

מריה יופה היא זמרת אופרה (סופרן) ישראלית, מורה לשירה קלאסית ומנצחת מקהלות.

==ביוגרפיה==
יופה נולדה בסימפרופול, עיר ברפובליקה של קרים. אביה הוא מהנדס חשמל ועורך דין, אמה רואת חשבון.

בשנת 1994 סיימה את לימודיה במכללה למוזיקה ע"ש צ'ייקובסקי, אוקראינה. לאחר שעלתה לארץ, השלימה בשנת 2000 תואר ראשון ובשנת 2004 תואר שני במחלקת הקול של האקדמיה למוזיקה ע"ש רובין בתל אביב.

מריה מרכזת כיום את תחום השירה הקלאסית במרכז למוזיקה ברעננה. כמו כן מנצחת על מקהלת דיירי משען נאות אפעל שברמת אפעל.

בנוסף היא עוסקת בעיצוב תכשיטים ותמונות מחרוזים.

==תפקידים ורפרטואר==
תפקידים שגילמה באופרה הישראלית החדשה:

*תפקיד ליאנורה ב- 'פידליו' של בטהובן (2005, משכן האופרה החדש בת"א).
* מחליפה לתפקיד אסתר מינה ב- 'מסע אל תום האלף' של יוסף ברדנשווילי, משכן האופרה החדש, ת"א (2005)

תפקידים אחרים שביצעה:
* תפקיד הגברת הראשונה ב- 'חליל הקסם', אופרה אחרת ת"א (2002)
*תפקיד הרוזנת ב"נישואי פיגארו" של מוצרט
*תפקיד לאונורה ב"איל טרובטורה" של ורדי
*תפקיד ליזה ב"פיק דאם" של צ'ייקובסקי
*תפקיד טטיאנה ב"יבגני אונייגין" של צ'ייקובסקי
*תפקיד פיאורלידז'י ב"כך עושות כולן" של מוצרט
*תפקיד אדינה ב"שיקוי האהבה") של דוניצטי
*תפקיד אאורידיצ'ה ב"אורפאו ואאורידיצ'ה" של גלוק
*יצירות מז'אנרים שונים, בהן רקוויאמים (של מוצרט, פורה, ברהמס, ורדי), מיסות (של מוצרט, היידן, גאטי), אורטוריות (של באך, הנדל), מוזיקה קאמרית (של שוברט, שומאן, מאהלר, שוסטקוביץ, גריג, ראוול) ועוד.
* תפקידים שונים באופרה הקאמרית, אשדוד
* תפקידים שונים בתיאטרון פיגארו, נתניה

*סולנית בקונצרטים שונים עם פסנתר ועם תזמורת.

פרויקטים שהשתתפה בהם:

* הקלטת אלבום של 36 שירים מספרד, על פי מוזיקה מאת עמי מעייני (2006).

==קישורים חיצוניים==

* [https://www.raananamusic.com/maria-joffe.html כרטיס ביקור] באתר מרכז פיס למוזיקה רעננה
* יוסי שיפמן, [http://www.habama.co.il/Pages/Description.aspx?Subj=5&Area=1&ArticleID=17825 "את הקריירה כזמרת עשיתי כאן], ראיון באתר הבמה, 2012
* 

קטגוריה:זמרות ישראליות במוזיקה הקלאסית
קטגוריה:זמרות אופרה ישראליות
קטגוריה:זמרות סופרן ישראליות
קטגוריה:זמרות ישראליות
קטגוריה:זמרים ישראלים
קטגוריה:בוגרות בית הספר למוזיקה ע"ש בוכמן-מהטה, אוניברסיטת תל אביב
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:מנצחות מקהלות ישראליות
קטגוריה:עולות בשנות ה-1990
קטגוריה:עולים בשנות ה-1990
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
ליווי משטרתי

ליווי משטרתי של [[ראש ממשלת ישראל החלופי ושר הביטחון בני גנץ, יום הבחירות לכנסת ה-24, מרץ 2021]]
ליווי משטרתי לרכבה של [[אליזבת השנייה, מלכת הממלכה המאוחדת בעת ביקורה בברלין, גרמניה]]
ליווי משטרתי הוא ליווי מטעם מרשויות אכיפת החוק, שמיועד להסיע אנשים חשובים.

הליווי מתבצע באמצעות הקצאת רכבי משטרה, במרבית המקרים ניידות או אופנועים במטרה לעקוף כלי רכב פרטיים בפקקים (דבר שחוקי במרבית מדינות העולם רק לניידות משטרה, כבאיות ואמבולנסים). ישנם גופים נוספים המספקים שירותי ליווי, כגון משטרה חשאית ומשטרה צבאית.

ליווי משטרתי משמש אישים הממלאים תפקידים בכירים, כגון ראשי מדינות או שרים ושגרירים, אישים שנשקפת סכנה לחייהם או עבור אנשים העושים דרכם להלוויה<ref></ref>. לעיתים אפילו ידוענים שלא מחזיקים בתפקיד רשמי כלשהו דורשים ליווי משטרתי, אך לא פעם הם סופגים ביקורת ציבורית.
ליווי משטרתי, בניגוד לדעה הרווחת, לא משמש כליווי לצידו של מושא הליווי, אלא מטרתו להבטיח שהמלווה יגיע ליעדו בשלום.

== הערות שוליים ==

קטגוריה:משטרה
קטגוריה:אבטחה
יחסי סרביה–תאילנד

יחסי סרביה–תאילנד הם היחסים הדיפלומטיים הרשמיים בין סרביה לבין ממלכת תאילנד.

== סקירה כללית ==
יוגוסלביה כוננה יחסים דיפלומטיים עם תאילנד בשנת 1954. שתי המדינות משתפות פעולה בארגונים בינלאומיים, ובכלל זה באו"ם.

== יחסים כלכליים ==
בשנת 2015 המסחר בין המדינות הסתכם ב-44.46 מיליון אירו, מתוכם הייצוא מסרביה היה בשווי 3.6 מיליון אירו, והיבוא היה בשווי 40.86 מיליון אירו.
בשנת 2014 המסחר הסתכם ב-37.71 מיליון אירו, מתוכם היצוא מסרביה היה בשווי 3.17 מיליון אירו, והיבוא היה בשווי 34.54 מיליון אירו.

== נציגויות דיפלומטיות ==
* סרביה מיוצגת בתאילנד באמצעות שגרירותה בג'קרטה, אינדונזיה.
* תאילנד מחזיקה בסרביה קונסוליית כבוד בבלגרד.

== הערות שוליים ==
יחסי צ'כיה–שוודיה

שגרירות צ'כיה בסטוקהולם
יחסי צ'כיה–שוודיה הם יחסי החוץ בין צ'כיה ושוודיה.

== סקירה כללית ==
במהלך מלחמת שלושים השנים לחמה ממלכת שוודיה לצד הפרוטסטנטים הבוהמים נגד האימפריה הרומית הקדושה הקתולית שנשלטה על ידי בית הבסבורג.

לאחר מלחמת העולם הראשונה כוננה שוודיה יחסים דיפלומטיים עם צ'כוסלובקיה, ובשנת 1921 פתחה את שגרירותה בפראג. לאחר פירוק צ'כוסלובקיה המשיכו היחסים עם צ'כיה, ובשנת 2007 פתחה שוודיה את שגרירותה בסטוקהולם. בשנת 1995 הצטרפה שוודיה ל, ובשנת 2004 הצטרפה אליו גם צ'כיה. יותר מ-200 חברות שוודיות פועלות בצ'כיה, והיחסים הכלכליים בין המדינות ממשיכים לצמוח.

== נציגויות דיפלומטיות ==
* צ'כיה מחזיקה בשוודיה שגרירות בסטוקהולם.
* שוודיה מחזיקה בצ'כיה שגרירות בפראג.

==קישורים חיצוניים==

== הערות שוליים ==
דיר אבו דעיף

דיר אבו דעיף (בערבית: دير ابو ضعيف; תעתיק מדויק: דיר אבו צ֗עיף) היא עיירה פלסטינית בצפון יהודה ושומרון, הממוקמת כ-6 קילומטרים ממזרח לעיר ג'נין ונמצאת בנפת ג'נין. על פי נתוני הלשכה הפלסטינית המרכזית לסטטיסטיקה, אוכלוסיית העיירה מנתה 6,926 תושבים באמצע שנת 2016. רובה נמצא בשטח A.

== היסטוריה ==
בדיר אבו דעיף נמצאה קרמיקה מהתקופה הביזנטית.

בשנת 1838, אדוארד רובינסון ציין את דיר אבו דאיף כאחד ממגוון המקומות באזור הסמוך לכפרים בית קאד, פקועה, דיר ע'זאלה ואראנה. בשנת 1870 ויקטור גרן ציין את דיר אבו דעיף ככפר קטן, מדרום לבית קאד, אך פחות חשוב ממנו. במפת הקרן לחקר ארץ ישראל שיצאה בשנת 1882 היישוב תואר כ"כפר קטן ליד שולי הגבעות. אספקת המים היא מבורות מים. ישנם גני זית בצפון הכפר. הבתים עשויים מבוץ ואבן."

לפי מפקד האוכלוסין של ארץ ישראל משנת 1922 שנערך על ידי שלטונות המנדט הבריטי, התגוררו במקום 441 תושבים. 434 מוסלמים ושבעה נוצרים אורתודוקסים. האוכלוסייה גדלה עד מפקד 1931, ומנתה כ-598 תושבים שהתגוררו ב-136 בתים – 593 מוסלמים וחמישה נוצרים. בסקר הכפרים של 1944/5 מנתה האוכלוסייה כ-850 מוסלמים. היישוב התפרס על שטח של כ-12,906 דונם. מתוך שטח זה כ-1,919 דונם שימשו למטעים וקרקע להשקיה, 4,836 דונם לדגנים, ואילו 30 דונם היו אדמות בנויות.

לפי מפקד האוכלוסין הירדני, בשנת 1961 התגוררו במקום כ-1,191 תושבים.

== הערות שוליים ==

קטגוריה:נפת ג'נין
יחסי צ'כיה – קוריאה הצפונית

שגרירות קוריאה הצפונית בפראג
יחסי צ'כיה–קוריאה הצפונית הם יחסי החוץ בין צ'כיה וקוריאה הצפונית.

== סקירה כללית ==
צ'כוסלובקיה כוננה יחסים דיפלומטיים עם קוריאה הצפונית באוקטובר 1948. השגרירות הצ'כוסלובקית הוקמה בספטמבר 1950, והשגריר הצפון קוריאני הראשון הגיע ביולי 1951. היחסים היו ידידותיים מאוד בשנים 1950–1953. לאחר תחילת מלחמת קוריאה מחתה צ'כוסלובקיה נגד צעדים שננקטו על ידי מועצת הביטחון של האו"ם. הסיוע הכלכלי לצפון קוריאה החל גם בקיץ 1950. עד סוף המלחמה בקוריאה, נשלחו סחורות בשווי 800 מיליון כתר צ'כוסלובקי. צ'כוסלובקיה דאגה ל-900 ילדים קוריאנים וסיפקו חינוך ל-170 תלמידי תיכון ו-150 סטודנטים באוניברסיטה. הרפובליקה הצ'כוסלובקית שלחה גם בית חולים צבאי עם שני צוותי בית חולים המורכבים מ-58 אנשים לקוריאה בשנת 1952. הערך הכולל של הסיוע הצ'כוסלובקי היה כ-1,000 מיליון כתרים (במטבע הישן לפני 1953). המזכירות הפוליטית של הוועד המרכזי של המפלגה הקומוניסטית של צ'כוסלובקיה הכריזה שעזרה זו היא מתנה.

גם לאחר פירוק צ'כוסלובקיה בשנת 1993 נמשכו היחסים הדיפלומטיים בין המדינות, אם כי במידה פחותה מבעבר. בשנים 2012 ו-2013 שירותי הביון הצ'כיים סיכלו תוכנית סודית של קוריאה הצפונית להברחת חלקי נשק ומזל"טים למעקב דרך אפריקה וסין.

== נציגויות דיפלומטיות ==
* צ'כיה מחזיקה בקוריאה הצפונית שגרירות בפיונגיאנג.
* קוריאה הצפונית מחזיקה בצ'כיה שגרירות בפראג.

==קישורים חיצוניים==

== הערות שוליים ==
It's My Turn

It's My Turn (בעברית: זה התור שלי או עכשיו תורי) הוא שיר שהוקלט על ידי הזמרת האמריקאית דיאנה רוס, מתוך אלבום האוסף שלה, To Love Again.<ref></ref> השיר יצא לאור ב-29 בספטמבר 1980, על ידי חברת התקליטים מוטאון, כשיר הנושא של הסרט It's My Turn.<ref></ref> הוא נכתב והופק על ידי קרול באייר סגר ומייקל מסר.<ref></ref> הוא הפך ללהיט בינלאומי כאשר הגיע למקום התשיעי במצעד הבילבורד הוט 100 ולמקום ה-14 במצעד שירי ה-R&B/היפ-הופ. במצעד הסינגלים האירי דורג בשיאו במקום ה-17.<ref></ref>

בנוסף לכך, "It's My Turn" היה לשיר הנושא של אנתולוגיית הדרמה הפיליפינית קConey Reyes on Camera משנת 1984.<ref></ref>

== רשימת השמעה ==
* תקליט 7 אינץ<ref></ref>

# "It's My Turn" – 3:53
# "Together" – 3:33
* תקליטור<ref></ref>

# "It's My Turn" – 3:53
# "Together" – 3:33

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1980
קטגוריה:סינגלים מ-1980
קטגוריה:שירי דיאנה רוס
קטגוריה:שירים באנגלית
קטגוריה:שירים מסרטי קולנוע
קטגוריה:בלדות משנות ה-1980
קטגוריה:סינגלים בהוצאת מוטאון
יחסי סנגל–ספרד

יחסי סנגל–ספרד הם היחסים הדו-צדדיים והדיפלומטיים בין סנגל וספרד.

== יחסים דיפלומטיים ==
היחסים הדיפלומטיים בין ספרד לסנגל מתנהלים בצורה ידידותית מ-3 במרץ 1965, זמן קצר לאחר הכרזתה כרפובליקה עצמאית. אולם שגרירות סנגל בספרד סגרה את שעריה בין השנים 1991–2001 מסיבות תקציביות, במהלכן היא יוצגה באמצעות שגרירותה בפריז, צרפת. לאחר פתיחתה מחדש של הנציגות במדריד, חלה התחזקות המגעים בין המדינות בכל הרמות.<ref name="diplo">[http://www.exteriores.gob.es/Documents/FichasPais/Senegal_FICHA%20PAIS.pdf Ficha de Senegal] Office of Diplomatic Information. Ministry of Foreign Affairs and Cooperation. Section: Representation data.</ref>

בשנת 2006 ביקרה המלכה סופיה בסנגל בליווי ה-SECI, במסגרת ביקור במספר פרויקטים של שיתוף פעולה ספרדי והמעורבות הגוברת של ספרד בפרויקטים הומניטריים בסנגל. נקודת המפנה האמיתית ביחסים הגיעה מקיץ 2006, לרגל משבר הקאיוקו, שפרץ כתוצאה מההגעה המסיבית של כמעט 30,000 מהגרים סנגליים לחופי האיים הקנריים. מכאן ואילך החלו היחסים להתבסס על חיפוש אחר אסטרטגיה משותפת במאבק בהגירה בלתי חוקית, והם התפתחו במהלך 2006 ו-2007 עד שהפכו לשותפות אמיתית. ביקורים של משלחות משרדי הפנים, חוץ, משפטים, עבודה ורווחה החלו להתרחש לעיתים קרובות, והגיעו לשיאם בדצמבר 2006 עם ביקורו הראשון של ראש הממשלה הספרדית, חוסה לואיס רודריגס ספאטרו, ברפובליקה של סנגל.

== שיתוף פעולה ==
פותחה תוכנית שיתוף פעולה ענפה ששמה דגש מיוחד על אספקת משאבים לרשויות סנגל לפיקוח על שטחן וכן על חיזוק יכולותיהם. מאז ועד היום היחסים בין המדינות חוו צמיחה אדירה, והביקורים הרשמיים בשני הכיוונים המשיכו להתקיים ברמה הגבוהה ביותר. בצד הסנגלי, ביקוריו הרציפים של שר הפנים נגום, כמו גם מסעותיו של הנשיא ווייד בשנת 2007; לאיים הקנריים לרגל חנוכת קאסה אפריקה ולמדריד להשתתף בכנס הראשון של ברית התרבויות. נשיא הרפובליקה, מאקי סאל, ביקר במדריד ב-15 בדצמבר 2014 וקיים פגישות עבודה עם המלך חואן קרלוס הראשון ועם ראש הממשלה.

== ביקורים רשמיים ==
נשיא הממשלה, מריאנו רחוי ונשיא הרפובליקה, מאקי סאל, קיימו פגישה בשולי העצרת הכללית של האומות המאוחדות ב-25 בספטמבר 2012. כמו כן, הם קיימו פגישה רשמית במדריד ב-15 בדצמבר 2014.

מזכיר המדינה לענייני חוץ, גונסאלו דה בניטו, ביקר בדקר ב-22 וב-23 בנובמבר 2012. מזכיר המדינה לשיתוף פעולה בינלאומי ולמען אמריקה הלטינית, חסוס גרציה, ביקר בדקר ב-2 בדצמבר 2013. ב-3 בפברואר 2014 התקיים ביקורו בדקר של מזכיר המדינה לביטחון, פרנסיסקו מרטינס. שר התעשייה, האנרגיה והתיירות, חוסה מנואל סוריה, ביקר בדקר ב-10 במרץ 2014.

== נציגויות דיפלומטיות ==
סנגל מחזיקה בספרד שגרירות במדריד,<ref>[http://www.embajadasenegal.com/] Embassy of Senegal in Madrid.</ref> ו-5 קונסוליות כלליות: במדריד, ברצלונה, לאס פאלמאס דה גראן קנריה, מאלגה וסנטה קרוס דה טנריפה.<ref>[http://www.embajadasenegal.com/los-consulados/] Consulates of Senegal in Spain.</ref><ref>[http://www.exteriores.gob.es/Portal/es/ServiciosAlCiudadano/SiViajasAlExtranjero/Documents/2ACONS.pdf][https://web.archive.org/web/20150402103942/http://www.exteriores.gob.es/Portal/es/ServiciosAlCiudadano/SiViajasAlExtranjero/Documents/2ACONS.pdf List of foreign consulates accredited in Spain.]</ref> ספרד מחזיקה בסנגל שגרירות וקונסוליה בדקר.<ref name="diplo" />

==קישורים חיצוניים==

== הערות שוליים ==
המשא ומתן של מדינות הציר על חלוקת אסיה

שטחים שיועדו להיות תחת שלטון [[גרמניה הנאצית לאחר המלחמה /שטחים שיהווה מרחב מחיה}}
]]
המשא ומתן של מדינות הציר על חלוקת אסיה התחיל לאחר שמדינות הציר (גרמניה הנאצית, ממלכת איטליה והאימפריה היפנית) ביססו את בריתן הצבאית וחיזקו את הסכם הציר בכך שהכריזו מלחמה הדדית נגד ארצות הברית ב-11 בדצמבר 1941, היפנים הציעו הסכם טריטוריאלי ברור בינם לבין איטליה וגרמניה בנוגע ליבשת אסיה.

== היסטוריה ==
ב-15 בדצמבר 1941 הציעה יפן לגרמניה אמנת גבול לפיה אסיה תחולק לשני חלקים נפרדים שיהיו תחת ממשל צבאי (החלק היפני יהיה ממזרח לקו האורך 70 והחלק הגרמני והאיטלקי יהיה ממערב לקו האורך 70), הגבול צפוי להתחיל בצפון בשפך נהר אוב ולהסתיים באזור שנמצא מערבית להודו ולגדות האוקיינוס ההודי. השטח שמזרחית לקו הגבול יהיה חלק ממרחב שגשוג משותף של מזרח אסיה רבתי שישלט על ידי האימפריה היפנית. לעומת זאת גרמניה תקבל מספיק שטחים לממש את רעיון "מרחב מחיה" שאימצו לחיקם ומטרתו היא להרחיב את שטחי הרייך השלישי בעזרת השגת שטחים נוספים למען האומה הגרמנית באזורי פולין ומאוחר יותר בברית המועצות. מנגד, איטליה תקבל את אזור צפון אפריקה ואת דרום חצי האי ערב.<ref name="Rich">Rich, Norman (1973). Hitler's War Aims: Ideology, the Nazi State, and the Course of Expansion. W.W. Norton & Company Inc., p. 235</ref> חלוקה זו הייתה אמורה להתבצע לאחר תבוסה סופית של ברית המועצות.

עם זאת, גרמניה הסתייגה בתחילה מן ההצעה. דיפלומטים בכירים בגרמניה הנאצית חששו שהסכם גבולות כזה יהווה תקדים להסכמים נוספים מהסוג הזה, בנוסף לכך גרמניה התאכזבה מסירובה של יפן להיכנס למלחמה נגד ברית המועצות יחד עם גרמניה (במסגרת החזית המזרחית של המלחמה או לכל הפחות שיפן תבטיח לעצור משלוחי אספקת נשק לארצות הברית דרך הנמל החופשי של ולדיווסטוק).

גם מחלקת הכלכלה הצבאית של הוורמאכט הביעה ביקורת על ההצעה היפנית והעלתה הצעת חלוקה אחרת לאסיה, על פיה גבול החלוקה בין האימפריה היפנית לבין גרמניה הנאצית וממלכת איטליה יעקוב אחר הגבולות הבינלאומיים הקיימים: על פי הצעה זו הגבול יתחיל באזור הגבול המזרחי של איראן, יעשה "פנייה מזרחה" לאזור ח'וסת ומשם ימשיך עד נהר ייניסיי שלגדות האוקיינוס הארקטי. על אף שההצעה הזו בעצם מעבירה את אפגניסטן ופקיסטן לידי יפן, גרמניה תקבל הרבה יותר שטחים באזורים המערביים של סין ומרכז ברית המועצות. על אף התנגדות הוורמכט, הפיהרר אדולף היטלר קיבל בברכה את ההצעה היפנית ואישר אותה במלואה, יש הסוברים שהחליט לקבלה לאחר שהבין כי לגרמניה יהיה קושי לוגיסטי לכבוש שטחים סובייטים מעבר להרי אורל<ref>Weinberg, Gerhard L. Visions of Victory: The Hopes of Eight World War II Leaders Cambridge, England, United Kingdom:2005--Cambridge University Press </ref>.

== ראו גם ==
* המגעים לצירוף ברית המועצות למדינות הציר
* התוכנית הנאצית להרי אורל
* קו A-A

== הערות שוליים ==

קטגוריה:מדינות הציר
קטגוריה:האימפריה היפנית: יחסי חוץ
קטגוריה:פוליטיקה במלחמת העולם השנייה
קטגוריה:גרמניה הנאצית: יחסי חוץ
יחסי גרמניה–סנגל

יחסי גרמניה–סנגל הם יחסי החוץ בין גרמניה לסנגל.

== יחסים פוליטיים ==
גרמניה וסנגל נהנות מיחסים פוליטיים ידידותיים. סנגל היא אחת המדינות השותפות ביוזמת קומפקט עם אפריקה, שהושקה במהלך נשיאות גרמניה בארגון ה-G20 בשנת 2017 ומטרתה לקדם את הפיתוח הכלכלי ביבשת אפריקה על ידי שיפור תנאי המסגרת להשקעה.

== שיתוף פעולה בפיתוח ==
גרמניה הייתה שותפה חשובה לשיתוף פעולה פיתוח עבור סנגל מאז עצמאותה של סנגל בשנת 1960. עד היום ממשלת גרמניה תמכה בסנגל בכך שהיא סיפקה התחייבויות כספיות ומימון פרויקטים בכ-900 מיליון אירו.

המיקוד הנוכחי של שיתוף הפעולה עם סנגל הוא הרחבת אנרגיות מתחדשות והגברת יעילות האנרגיה והגישה לאנרגיה, לצד פרויקטים רלוונטיים בתחום ההשכלה האוניברסיטאית וההכשרה המקצועית. גרמניה תומכת גם בפרויקטים ליצירת מקומות עבודה בסנגל.

== יחסים כלכליים ==
שווי הסחר הדו-צדדי הוא כ-150 מיליון אירו, כאשר גרמניה מייצאת משמעותית יותר לסנגל ממה שהיא מייבאת ממנה. הייצוא החשוב ביותר של סנגל לגרמניה הוא מזון וחומרי גלם. הייבוא העיקרי שלה מגרמניה הוא מכונות, כלי רכב, חלקי רכב ומוצרים כימיים.

הסכם הגנה על השקעות דו-צדדי קיים מאז 1966 והמשא ומתן על הסכם מיסוי כפול החל באפריל 2018.

== קישורים חיצוניים ==

* [https://www.auswaertiges-amt.de/en/aussenpolitik/laenderinformationen/senegal-node/senegal/209152 יחסי גרמניה–סנגל], באתר משרד החוץ הפדרלי

== הערות שוליים ==
יחסי הממלכה המאוחדת – סנגל

שר החוץ הבריטי [[ויליאם הייג נפגש בלונדון עם מקבילו הסנגלי מדיקה ניאנג, 2010]]
יחסי הממלכה המאוחדת–סנגל הם יחסי החוץ בין הממלכה המאוחדת לסנגל.

== סקירה כללית ==
שתי המדינות כוננו יחסים דיפלומטיים בשנת 1960, זמן קצר לאחר שסנגל קיבלה את עצמאותה מצרפת. בשנת 1987 נפתחה שגרירות בריטניה בדקר, ובאותה שנה נחתם הסכם בין אוניברסיטת פורטסמות' לאוניברסיטת דקר בחסות המועצה הבריטית. הברית הזו חודשה שוב שנתיים לאחר מכן, אך הסתיימה בשנת 1991 עם קיצוץ ממשלתי תחת ממשלת מרגרט תאצ'ר בבריטניה, שהשפיעה על מימון המועצה הבריטית. עם זאת, זה לא שם קץ לחילופי החינוך והניסיון בעבודה בין שתי המדינות, שאז החלו בדרכים שונות עם מגוון רחב יותר של שותפים.

== נציגויות דיפלומטיות ==
* בריטניה מחזיקה בסנגל שגרירות בדקר.
* סנגל מחזיקה בבריטניה שגרירות בלונדון.

==קישורים חיצוניים==

== הערות שוליים ==